
CONTRACT DE SPONSORIZARE
nr. ___ / __.__.2026


I. PĂRŢILE CONTRACTANTE
1.1 __________________ cu sediul social în _________________, adresă de corespondență: _________________, înregistrată la Registrul Comerţului cu nr. _________________, cod unic de înregistrare _______________, având contul bancar cu  IBAN RO_________________  deschis la _________________, reprezentată legal în ceea ce priveşte prezentul contract de către _________________, în calitate de _________________, denumită în continuare Sponsor
şi 
1.2 Asociaţia EcoAssist, cu sediul social în Strada Pitar Moș, nr. 27, etaj 5, apartament 16, Sector 1, Bucureşti, adresă de corespondență: Impact HUB Universitate, Unimed Building, Strada Tudor Arghezi 8-10, Sectorul 2, București, cod poștal 020945, cu număr de ordine 169/17.01.2008 din Registrul Special, Partea A Asociații, aflat în evidența Judecătoriei Sector 1, București, cod de înregistrare fiscală RO23094560, având contul bancar cu  IBAN RO55 INGB 0000 9999 0786 9434  deschis la ING Office Alba Iulia, reprezentată legal în ceea ce priveşte prezentul contract de către Marin Toma, în calitate de Preşedinte, denumită în continuare BENEFICIAR.

II. OBIECTUL CONTRACTULUI
Obiectul prezentului contract îl constituie participarea cu resurse financiare la realizarea inițiativei naționale de împădurire “Plantăm fapte bune în România”.

III. VALOAREA CONTRACTULUI
Valoarea contractului este de __________ RON (____________ Lei).
Plata se va face în maximum 14 zile calendaristice de la data semnării contractului, dar nu mai târziu de data plantarii.

IV. DURATA CONTRACTULUI
Prezentul contract intră în vigoare la data semnării şi este valabil până la data de 31 decembrie 2026.

V. OBLIGAŢIILE PĂRȚILOR
Beneficiarul se obligă:
· să desemneze o persoană de contact pe perioada derulării prezentului contract;
· să utilizeze sumele plătite de Sponsor numai în scopul menționat la Capitolul II al prezentului contract;
· să informeze Sponsorul privind apariția oricăror modificări în planul inițial şi să aștepte confirmarea acestuia;
Beneficiarul poate să aducă la cunoștința publicului sponsorizarea prin promovarea numelui, mărcii sau imaginii sponsorului, într-un mod care să nu lezeze direct sau indirect activitatea sponsorizată, bunele moravuri sau ordinea şi liniștea publică.
 
Sponsorul se obligă:
· să desemneze o persoană de contact pe perioada derulării prezentului contract;
· să respecte termenul de plată al prezentului contract de sponsorizare.

VI. FORŢA MAJORĂ
6.1 Nici una din părţi nu va fi răspunzătoare pentru neexecutarea la termen şi/sau în mod corespunzător, total sau parțial, a oricăreia din obligațiile care îi incumbă în baza prezentului acord de parteneriat, dacă neexecutarea obligaţiei respective a fost cauzată de un eveniment imprevizibil la data încheierii contractului şi ale cărei consecinţe sunt de neînlăturat sau extrem de costisitoare pentru partea care îl invocă. Sunt considerate asemenea evenimente: războiul, calamităţile naturale, temperaturi extrem de ridicate sau de scăzute, grevele, restricţiile legale şi orice alt eveniment care este în afara controlului părţii care îl invocă.
6.2 Partea care invocă evenimentul mai sus menţionat este obligată să aducă la cunoştinţa celeilalte părţi, imediat şi în mod complet, producerea acestuia şi să ia măsurile care îi stau la dispoziţie în vederea limitării consecinţelor respectivului eveniment.


VII. CLAUZE FINALE
Toate litigiile care ar putea apărea între părțile semnatare ale prezentului contract se vor soluționa pe cale amiabilă. În caz contrar, litigiul va fi dedus spre soluționare instanței competente.
Persoanele fizice care au semnat Contractul, fie ologr fie utilizând o semnătură electronică, în oricare dintre modalitățile prevăzute mai jos, declară că au dreptul sa reprezinte legal persoanele juridice semnatare potrivit legii și propriilor acte statutare și își asuma intreaga responsabilitate juridica din eventuala invocare a lipsei calității de reprezentant.
Părțile semnatare declara că dispozițiile Contractului, astfel cum sunt ele redactate, reprezinta in totalitate acordul lor de vointa liber exprimat și declara faptul ca au negociat si convenit fiecare dispoziție cuprinsa in Contract.
Părțile convin expres ca prezentul Contract poate fi semnat de reprezentanții legali ai fiecărei părți sau imputernicitii acestora atat olograf, cat și utilizând o semnătură electronică. Indiferent de formalitatea aleasă de părți pentru semnarea Contractului, părțile convin expres că toate exemplarele Contractului (în format electronic sau fizic, pe suport de hârtie- semnat olograf sau printat) au aceeasi forta juridica. 

Prezentul contract a fost încheiat astăzi, __/__/2026, în două (2) exemplare, câte unul pentru fiecare parte.

